**สำเนา**

**บันทึกการประชุมสภาองค์การบริหารส่วนตำบลโนนเพ็ด**

**สมัยสามัญ สมัยที่ 4 ครั้งที่ 1 ประจำปี 2565**

**วันที่ 22 เดือน ธันวาคม พ.ศ.2565**

**ณ ห้องประชุมองค์การบริหารส่วนตำบลโนนเพ็ด**

---------------------------

**ผู้มาประชุม จำนวน 10 คน**

|  |  |  |  |
| --- | --- | --- | --- |
| **ลำดับที่** |  **ชื่อ-สกุล** |  **ตำแหน่ง** |  **ลงลายมือชื่อ** |
| 1 | นายศุภฤกษ์ ซองผม | ประธานสภาอบต. | ศุภฤกษ์ ซองผม |
| 2 | นายอำนาจ เหลานาคำ | รองประธานสภาอบต. | อำนาจ เหลานาคำ |
| 3 | นายบุญเลิศ ผาคำ | สมาชิกสภาอบต. ม.1 | บุญเลิศ ผาคำ |
| 4 | นางวิมล สุริยะ | สมาชิกสภาอบต. ม.2 | วิมล สุริยะ |
| 56 | นางละมัย กสิผลนายคำสี กางนอก | สมาชิกสภาอบต. ม.3สมาชิกสภาอบต. ม.4 | ละมัย กสิผลคำสี กางนอก |
| 7 | นายสุวิทย์ ปัจจัยโย | สมาชิกสภาอบต. ม.5 | สุวิทย์ ปัจจัยโย |
| 8 | นายบัวภา มาเก่าน้อย | สมาชิกสภาอบต. ม.6 | บัวภา มาเก่าน้อย |
| 9 | นายอภิรักษ์ คำษาวงค์ | สมาชิกสภาอบต. ม.7 | อภิรักษ์ คำษาวงค์ |
| 10 | นายคำพันธ์ พรมไชยา  | สมาชิกสภาอบต. ม.11 | คำพันธ์ พรมไชยา  |
|  |  |  |  |

 **ผู้ลาประชุมจำนวน 1 คน**

|  |  |  |  |
| --- | --- | --- | --- |
| **ลำดับที่** |  **ชื่อ-สกุล** |  **ตำแหน่ง** |  **ลงลายมือชื่อ** |
| 1 | นายเสถียร นามวิเศษ | สมาชิกสภาอบต. ม.10 | เสถียร นามวิเศษ |

**ผู้เข้าร่วมประชุม จำนวน 7 คน**

|  |  |  |  |
| --- | --- | --- | --- |
| **ลำดับที่** |  **ชื่อ-สกุล** |  **ตำแหน่ง** |  **ลงลายมือชื่อ** |
| 1 | นายสุบิน บุญรุ้ง | นายกอบตโนนเพ็ด | สุบิน บุญรุ้ง |
| 2 | นายศิริศักดิ์ ปัตตาเทศา | รองนานยกอบต.โนนเพ็ด | ศิริศักดิ์ ปัตตาเทศา |
| 3 | นายยุทธนา ปัตตาเทสัง  | รองนายกอบตโนนเพ็ด  | ยุทธนา ปัตตาเทสัง  |
| 4 | นายอุดม คะเณนอก  | เลขานุการนายกอบต.  | อุดม คะเณนอก  |
| 5 | น.ส.แสงเดือน เพ็ชร์ราม  | รองปลัด อบต.โนนเพ็ด | แสงเดือน เพ็ชร์ราม  |
| 6 | นางจุมพิศ คุณล้าน  | นักวิเคราะห์นโยบายฯ | จุมพิศ คุณล้าน  |
| 7 | นายธวัชชัย อนันตสุข | ผช.นักวิเคราะห์นโยบายฯ | ธวัชชัย อนันตสุข |
| 8 | นายสมชาย ลุนสมบัติ | จนท.รักษาความปลอดภัย  | สมชาย ลุนสมบ้ติ |
| 9 | นายพัฒพงษ์ ศรีอ่อนตา | จนท.รักษาความปลอดภัย | พัฒพงษ์ ศรีอ่อนตา |

 **เปิดประชุม เวลา 09.30 น.**

**น.ส.แสงเดือน เพ็ชร์ราม** องค์ประชุมพร้อมแล้วขอเชิญเข้าตามระเบียบวาระการปะชุม

**รองปลัด**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

นายศุภฤกษ์ ซองผม **1.1 เลือกเลขานุการสภาฯ (แทนตำแหน่งที่ว่าง)**

ประธานสภาฯ เนื่องจากเลขานุการสภาฯคนเดิมได้โอนย้ายไป อบต.อื่นจึงทำให้ไม่มีเลขานุการสภาฯ

นายศุภฤกษ์ ซองผม ในกรณีที่สภาอบต. ไม่มีเลขานุการสภาฯ ให้สมาชิกสภาอบต. รองปลัดทำหน้าที่เลขานุการสภา

ประธานสภาฯ ชั่วคราว ขอให้รองปลัด อบตชี้แจงระเบียบด้วยครับ

น.ส.แสงเดือน เพ็ชร์ราม ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547

รองปลัด อบต. (แก้ไขถึงฉบับที่ 2 พ.ศ.2554) ข้อ 19 เลขานุการสภาท้องถิ่นมีหน้าที่ดังต่อไปนี้

(1) แจ้งนัดประชุมสภาท้องถิ่นตามคำสั่งของประธานสภาท้องถิ่น

(2) ชี้แจงกฎหมาย ระเบียบ ข้อบังคับ ประกาศคำสั่ง หนังสือสั่งการหรือแนวทางปฏิบัติซึ่ง เกี่ยวกับกิจการขององค์กรปกครองส่วนท้องถิ่นต่อไปประชุมสภาท้องถิ่น

(3) ช่วยเหลือประธานสภาท้องถิ่นจัดทำระเบียบวาระการประชุมสภาท้องถิ่น

(4) เชิญประธานสภาท้องถิ่นชั่วคราวปฏิบัติหน้าที่

(5) จัดทำรายงานการประชุมสภาท้องถิ่น

(6) เก็บรักษาข้อมูลข่าวสาร หรือเอกสารของสภาท้องถิ่น แต่จะเปิดเผยได้ต่อเมื่อได้รับอนุญาต จากประธานสภาท้องถิ่น

(7) ช่วยเหลือประธานสภาท้องถิ่นในการควบคุมการนับคะแนนเสียง

(8) ช่วยเหลือประธานสภาท้องถิ่นในการรักษาความสงบเรียบร้อยในสภาท้องถิ่น

(9) หน้าที่อื่นตามที่กำหนดไว้ในระเบียบนี้หรือกระทำกิจการอื่นตามที่ประธานสภาท้องถิ่น มอบหมาย

ในการประชุมสภาท้องถิ่นครั้งใด ถ้าไม่มีเลขานุการสภาท้องถิ่นหรือมีแต่ไม่อยู่หรืออยู่ แต่ไม่สามารถปฏิบัติหน้าที่ได้หรือไม่ยอมปฏิบัติหน้าที่ให้สภาท้องถิ่นเลือกสมาชิกสภาท้องถิ่นหรือ ข้าราชการหรือพนักงานขององค์กรปกครองส่วนท้องถิ่นนั้นคนหนึ่งเป็นผู้ปฏิบัติหน้าที่เลขานุการ สภาท้องถิ่นเฉพาะในการประชุมคราวนั้น โดยให้นำความในข้อ 13 และข้อ 26 วรรคสองมาใช้ บังคับโดยอนุโลม เว้นแต่การลงคะแนนเลือกให้กระทำด้วยวิธีการยกมือ

 ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติม (ฉบับที่ 2) พ.ศ.2554 ข้อ 14 เมื่อประธานสภาท้องถิ่น รองประธานสภาท้องถิ่น หรือเลขานุการสภาท้องถิ่น ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคนให้ ถือว่าผู้

 นั้นได้รับการเลือก ข้อ 15 เมื่อประธานสภาท้องถิ่น รองประธานสภาท้องถิ่นหรือ เลขานุการสภาท้องถิ่นพ้นจากตำแหน่งก่อนครบอายุของสภาท้องถิ่น ให้สภาท้องถิ่นเลือก ประธานสภาท้องถิ่นรองประธานสภาท้องถิ่น หรือเลขานุการสภาท้องถิ่น แล้วแต่กรณีแทน ตำแหน่งที่ว่าง ดังนี้

(1) กรณีประธานสภาท้องถิ่น หรือรองประธานสภาท้องถิ่น ให้สภาท้องถิ่นเลือกประธานสภา ท้องถิ่นหรือรองประธานสภาท้องถิ่นแทนตำแหน่งที่ว่างภายในสิบห้าวันนับแต่วันที่ตำแหน่งว่าง ลง

 (2) กรณีเลขานุการสภาท้องถิ่น ให้สภาท้องถิ่นเลือกเลขานุการสภาท้องถิ่นแทนตำแหน่งที่ว่างใน การประชุมสภาท้องถิ่นที่มีขึ้นคราวแรกนับแต่วันที่ตำแหน่งว่างลงให้ประธานสภาที่ประชุมใน คราวประชุมสภาท้องถิ่นที่มีการเลือกประธานสภาท้องถิ่น และเป็นผู้ดำเนินการเลือก ประธานสภาท้องถิ่น รายงานผลการเลือกประธานสภาท้องถิ่นต่อผู้ว่าราชการจังหวัดสำหรับ เทศบาล หรือนายอำเภอสำหรับองค์การบริหารส่วนตำบล แล้วแต่กรณีแต่งตั้งประธานสภาท้องถิ่นภายในเจ็ดวันนับแต่วันที่ได้รับรายงานผลการเลือกประธานสภาท้องถิ่น

นายศุภฤกษ์ ซองผม ขอให้สมาชิกสภาฯ เสนอชื่อเลขานุการสภาฯ (แทนตำแหน่งที่ว่าง) และมีผู้รับรอง 2 ท่านครับ ประธานสภาฯ

นายบุญเลิศ ผาคำ ขอเสนอ ชื่อ นายอภิรักษ์ คำษาวงศ์

สมาชิกสภาฯ หมู่ที่ 1 เป็นเลขานุการสภาฯ

ผู้รับรอง 1. นายสุวิทย์ ปัจจัยโย สมาชิกสภาฯ หมู่ที่ 5

2. นางละมัย กสิผล สมาชิกสภาฯ หมู่ที่ 3

นายศุภฤกษ์ ซองผม มีสมาชิกสภาฯ ท่านใดจะเสนอท่านอื่นอีกหรือไม่

ประธานสภาฯ

ที่ประชุม ไม่มี

นายศุภฤกษ์ ซองผม ถ้าไม่มีเป็นอันว่ามีการเสนอชื่อแค่หนึ่งคน

ประธานสภาฯ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติม (ฉบับที่ 2) พ.ศ.2554 ข้อ 14 เมื่อประธานสภาท้องถิ่น รองประธานสภาท้องถิ่น หรือเลขานุการสภาท้องถิ่น ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคนให้ ถือว่าผู้นั้นได้รับการเลือก

ดังนั้น ผู้ได้รับการเลือกเป็นเลขานุการสภาองค์การบริหารส่วนตำบลคือ นายอภิรักษ์ คำษาวงค์ สมาชิกสภาฯ หมู่ที่ 7

นายศุภฤกษ์ ซองผม ขอเชิญ นายอภิรักษ์ คำษาวงค์ ทำหน้าที่เลขานุการสภาฯ ครับ

**ประธานสภาฯ**

นายอภิรักษ์ คำษาวงค์ ขอขอบคุณท่านสมาชิกสภาฯ ที่เลือกผมเป็นเลขานุการสภา อบต.โนนเพ็ด ผมจะใช้ความรู้

**เลขานุการสภาฯ** ความสามารถทำหน้าที่ให้ดีที่สุดครับ และผมขอเสนอให้แต่งตั้ง นางจุมพิศ คุณล้าน ตำแหน่ง นักวิเคราะห์นโยบายและแผน และ นายธวัชชัย อนันตสุข ตำแหน่ง ผู้ช่วยนักวิเคราะห์ฯ เป็นผู้ช่วยเลขานุการสภาองค์การบริหารส่วนตำบลโนนเพ็ด ปฏิบัติงานช่วยเลขานุการสภาฯใน กิจการสภาองค์การบริหารส่วนตำบลโนนเพ็ด

**มติที่ประชุม เห็นชอบตามที่เสนอ คะแนน 9 เสียง งดออกเสียง 1 เสียง**

**ระเบียบวาระที่ 2 เรื่อง รับรองรายงานการประชุมสภา สมัยสามัญ สมัยที่ 3 เมื่อวันที่ 8,19 สิงหาคม 2565**

**นายศุภฤกษ์ ซองผม**  ตามที่สภาองค์การบริหารส่วนตำบลโนนเพ็ด ได้ประชุมสภา สมัยสามัญ สมัยที่ 3 เมื่อวันที่ 8 และ

**ประธานสภาฯ** 19 สิงหาคม 2565 นั้น ตามเอกสารได้จัดให้สมาชิกสภาทุกท่านตรวจดูในบอร์ดประชาสัมพันธ์ศูนย์ข่าวสารองค์การบริหารส่วนตำบลโนนเพ็ด และจัดไว้บนโต๊ะลงชื่อเข้าร่วมประชุมนั้น มีสมาชิกสภาท่านใดมีข้อแก้ไขหรือมีความเห็นเป็นอย่างอื่นหรือไม่

หากมีให้ติดต่อแก้ไขเปลี่ยนแปลงที่นักวิเคราะห์นโยบายและแผน ผู้ช่วยเลขานุการสภา

ถ้า -ไม่มี-

ขอมติที่ประชุม ท่านใดเห็นด้วยตามที่เสนอขอยกมือ (นับ)/ท่านใดไม่เห็นด้วยยกมือ (เลขาฯสภานับแจ้งประธาน)

(ประธานถามเลขานุการสภาแล้วสรุปว่า)

**มติที่ประชุม...... เห็นด้วยคะแนนเสียงข้างมาก ออกเสียง 9 เสียง งดออกเสียง 1 เสียง**

**ระเบียบวาระที่ 3 เรื่อง กระทู้ถาม**

**นายศุภฤกษ์ ซองผม** กระทู้ถาม คือ คำถามซึ่งสภาองค์การบริหารส่วนท้องถิ่นตั้งขึ้นเพื่อสอบถามผู้บริหารท้องถิ่นเกี่ยวกับ

**ประธานสภาฯ**  ข้อเท็จจริงหรือนโยบายเกี่ยวกับงานในหน้าที่ของผู้บริหารท้องถิ่น

 เนื่องจากไม่มีสมาชิกสภาท่านใดยื่นกระทู้ถาม ระเบียบวาระนี้ขอผ่านไป

**ระเบียบวาระที่ 4 เรื่อง เพื่อทราบ**

 4.1 ประกาศใช้แผนพัฒนาท้องถิ่นพ.ศ. 2566-2570 แก้ไข ครั้งที่ 1 พ.ศ. 2565

นายศุภฤกษ์ ซองผม เชิญนักวิเคราะห์นโยบายและแผนนำเรียนรายละเอียดชี้แจง

ประธานสภาฯ

นางจุมพิศ คุณล้าน องค์การบริหารส่วนตำบลโนนเพ็ด ได้ดำเนินการแก้ไขแผนพัฒนาท้องถิ่น (พ.ศ. ๒๕๖๖ – ๒๕๗0)

นักวิเคราะห์ฯ ครั้งที่ 1 พ.ศ.๒๕๖๕ ตามที่กระทรวงมหาดไทย ได้ให้องค์กรปกครองส่วนท้องถิ่นนำหมุด

 หมายในแผนพัฒนาเศรษฐกิจและสังคมแห่งชาติ ฉบับที่ 1๓ มาจัดทำรายละเอียดที่มีความสอดคล้องหรือเชื่อมโยงกับยุทธศาสตร์ชาติ ๒0 ปี แผนพัฒนาจังหวัด/กลุ่มจังหวัด/ภาค ยุทธศาสตร์การพัฒนาขององค์กรปกครองสวนท้องถิ่นในเขตจังหวัด และยุทธศาสตร์องค์กรปกครองส่วนท้องถิ่น ในส่วนที่ ๒ ยุทธศาสตร์ขององค์กรปกครองส่วนท้องถิ่น และส่วนที่ ๓ การนำแผนพัฒนาท้องถิ่นไปสู่การปฏิบัติ โดยเป็นอำนาจของผู้บริหารท้องถิ่นในการดำเนินการตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติม ข้อ ๔ และ ข้อ 21 มาดำเนินการโดยอนุโลมและให้ใช้เป็นการแก้ไขแผนพัฒนาท้องถิ่น ทั้งนี้ ให้ดำเนินการแล้วเสร็จภายใน 120 วันนับแต่วันประกาศในราชกิจนุเบกษา รายละเอียดตามหนังสือกระทรวงมหาดไทย ที่ มท 0810.3/ว 6086 ลงวันที่ 19 สิงหาคม 2565 โดยนายกองค์การบริหารส่วนตำบลโนนเพ็ด ได้อนุมัติแผนดังกล่าว วันที่ 11 พฤศจิกายน พ.ศ. ๒๕๖๕ เป็นที่เรียบร้อยแล้ว

ดังนั้น เพื่อให้การบริหารงานขององค์การบริหารส่วนตำบลโนนเพ็ด เป็นไปอย่างมีประสิทธิภาพ สามารถนำแผนพัฒนาไปใช้ได้อย่างถูกต้อง รวมทั้งให้หน่วยงานที่เกี่ยวข้องและประชาชนทั่วไปได้รับทราบ จึงประกาศใช้แผนพัฒนาท้องถิ่น (พ.ศ. ๒๕๖๖ – ๒๕๗0) แก้ไข ครั้งที่ 1 พ.ศ. ๒๕๖๕ ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ ข้อ ๒1 และที่แก้ไขเพิ่มเติมถึง (ฉบับที่ ๓) พ.ศ. ๒๕๖1 ข้อ ๘ วรรคสอง “เมื่อผู้บริหารท้องถิ่นได้เห็นชอบแผนพัฒนาท้องถิ่นที่แก้ไขแล้ว ให้ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นเห็นชอบ พร้อมทั้งแจ้งสภาท้องถิ่น อำเภอ และจังหวัดทราบด้วย (รายละเอียดตามแบบการแก้ไขแผนพัฒนาที่แนบท้ายประกาศนี้) โดยให้มีผลนับตั้งแต่ ณ วันประกาศเป็นต้นไป ทั้งนี้ สามารถขอดูหรือสอบถามเพิ่มเติมได้ที่ศูนย์ข้อมูลข่าวสารขององค์การบริหารส่วนตำบลโนนเพ็ด

นายศุภฤกษ์ ซองผม **4.2 รายงานผลการติดตามและประเมินผลแผนพัฒนาท้องถิ่น (2561 – 2565**)

ประธานสภาฯ ประจำปี พ.ศ.2565 ภายในเดือน ธันวาคม พ.ศ.2565 ขอให้นักวิเคราะห์นโยบายและแผนได้ ชี้แจงครับ

นางจุมพิศ คุณล้าน ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วน นักวิเคราะห์

นักวิเคราะห์ฯ ท้องถิ่น พ.ศ.2548 แก้ไขเพิ่มเติม (ฉบับที่ 2 และ 3) พ.ศ.2561 ข้อ 29 คณะกรรมการ ติดตามและประเมินผลแผนพัฒนาท้องถิ่นมีอำนาจหน้าที่ดังนี้

(1) กำหนดแนวทาง วิธีการในการติดตามและประเมินผลแผนพัฒนา

(2) ดำเนินการติดตามและประเมินผลแผนพัฒนา

(3) รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อ ผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนใน ท้องถิ่น

ทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าว และ ต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือน ธันวาคมของทุกปี ขอให้สมาชิกได้ดูตามเล่มรายงานผลการติดตามและประเมินผลแผนพัฒนาท้องถิ่น (2561 –

2565) ประจำปี พ.ศ.2565 ภายในเดือน ธันวาคม พ.ศ.2565 (ตามเอกสารที่แนบ ท้ายรายงานการประชุม) เรียนมาแจ้งสภาเพื่อทราบ

ที่ประชุม รับทราบ

นางจุมพิศ คุณล้าน มีสมาชิสภาองค์การบริหารส่วนตำบลโนนเพ็ด มีข้อสงสัยจะสอบถามเพิ่มเติมหรือไม่ครับ

นักวิเคราะห์ฯ

**ที่ประชุม - ไม่มี**

นายศุภฤกษ์ ซองผม **4.3 รายงานผลการปฏิบัติงานประจำปีของนายกองค์การบริหารส่วนตำบลโนนเพ็ด**

ประธานสภาฯ ขอให้ท่านนายกองค์การบริหารส่วนตำบลชี้แจ้งด้วยครับ

นายสุบิน บุญรุ้ง ตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติม

**นายกอบต.** ถึง ฉบับที่ 7 พ.ศ.2562 มาตรา 58/5 ก่อนนายกองค์การบริหารส่วนตำบลเข้ารับหน้าที่ ให้ประธานสภา องค์การบริหารส่วนตำบลเพื่อให้นายกองค์การบริหารส่วนตำบลแถลงนโยบายต่อสภาองค์การ บริหารส่วนตำบล โดยไม่มีการลงมติ ทั้งนี้ภายในสามสิบวันนับแต่วันประกาศผลการเลือกตั้ง นายกองค์การบริหารส่วนตำบล กรณีที่ไม่มีผู้ดำรงตำแหน่งประธานสภาองค์การบริหารส่วนตำบลและรองประธานสภา องค์การบริหารส่วนตำบลหรือสภาองค์การบริหารส่วนตำบลถูกยุบตามมาตรา 53 หากมีกรณีที่ สำคัญ และจำเป็นเร่งด่วนซึ่งปล่อยให้เนิ่นช้าไปจะกระทบต่อประโยชน์สำคัญของราชการหรือ ราษฎร นายก องค์การบริหารส่วนตำบลจะดำเนินการไปพลางก่อนเท่าที่จำเป็นก็ได้เมื่อได้มีการ เลือกประธานสภาองค์การบริหารส่วนตำบลแล้วให้ประธานสภาองค์การบริหารส่วนตำบลเรียก ประชุมสภาองค์การบริหารส่วนตำบลเพื่อให้นายกองค์การบริหารส่วนตำบลแถลงนโยบายโดยไม่ มีการลงมติภายในสิบห้าวันนับแต่วันที่มีการเลือกประธานสภาองค์การบริหารส่วนตำบล การประชุมเพื่อแถลงนโยบายของนายกองค์การบริหารส่วนตำบลให้กระทำโดยเปิดเผย โดยนายกองค์การบริหารส่วนตำบลต้องจัดทำนโยบายเป็นลายลักษณ์อักษรแจกให้สมาชิกสภา องค์การบริหารส่วนตำบลทุกคนที่มาประชุมด้วย หากนายกองค์การบริหารส่วนตำบลไม่สามารถแถลงนโยบายต่อสภา

 องค์การบริหารส่วนตำบล ให้นายอำเภอแจ้งให้นายกองค์การบริหารส่วนตำบลจัดทำนโยบายแจ้งเป็นหนังสือให้ สมาชิกสภาองค์การบริหารส่วนตำบลทุกคนภายในเจ็ดวัน โดยให้นำวิธีการแจ้งคำสั่งทาง ปกครองเป็นหนังสือ ตามกฎหมายว่าด้วยวิธีปฏิบัติราชการทางปกครองมาใช้บังคับโดยอนุโลมใน กรณีเช่นนี้ให้ถือว่านายกองค์การบริหารส่วนตำบลได้แถลงนโยบายต่อสภาองค์การบริหารส่วน ตำบล

 แล้ว ให้นายกองค์การบริหารส่วนตำบลจัดทำรายงานแสดงผลการปฏิบัติงานตามนโยบายที่ ได้แถลงไว้ต่อสภาองค์การบริหารส่วนตำบลเป็นประจำทุกปี คำแถลงนโยบายของนายกองค์การบริหารส่วนตำบลและรายงานแสดงผลการปฏิบัติงาน ตามนโยบายให้ประกาศไว้โดยเปิดเผย ณ ที่ทำการองค์การบริหารส่วนตำบลด้วย ในปีงบประมาณ พ.ศ.2565 ผมได้ทำรายงานผลการปฏิบัติงานประจำปีของนายก องค์การบริหารส่วนตำบลโนนเพ็ด ประจำปีงบประมาณ พ.ศ.2565 ขอให้สมาชิกาสภา องค์การบริหารส่วนตำบลได้ดูตามเล่มรายงานผลการปฏิบัติงานประจำปีของนายกองค์การบริหารส่วนตำบลโนนเพ็ด ประจำปีงบประมาณ พ.ศ.2565 (ตามเอกสารที่แนบท้ายรายงาน การประชุม)

ที่ประชุม รับทราบ

นายสุบิน บุญรุ้ง มีสมาชิกสภาองค์การบริหารส่วนตำบลโนนเพ็ดท่านใดมีข้อสงสัยจะสอบถามเพิ่มเติมหรือไม่

นายก อบต.

**ที่ประชุม - ไม่มี**

**ระเบียบวาระที่ 5 เรื่อง เพื่อพิจารณา**

ประธานสภาฯ 5.1 เพื่อพิจารณาเห็นชอบร่างระเบียบสภาองค์การบริหารส่วนตำบลโนนเพ็ดว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. 2565 เชิญรองปลัดนำเรียนรายละเอียด

น.ส.แสงเดือน เพ็ชร์ราม นำเรียน



**ระเบียบสภาองค์การบริหารส่วนตำบลโนนเพ็ด**

**ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. ๒๕๖๕**

**………………………………………………..**

โดยที่เป็นการสมควรให้มีระเบียบสภาองค์การบริหารส่วนตำบลโนนเพ็ด ว่าด้วยการดำเนินการ ของประชาชนในการเข้าชื่อเสนอข้อบัญญัติ ท้องถิ่น พ.ศ. ๒๕๖๕

อาศัยอำนาจตามมาตรา ๙ วรรคสอง แห่งพระราชบัญญัติการเข้าชื่อเสนอข้อบัญญัติท้องถิ่น พ.ศ. ๒๕๖๕ โดยความเห็นชอบของสภาองค์การบริหารส่วนตำบลโนนเพ็ด ในการประชุมสมัยสามัญ ประจำปี พ.ศ. ๒๕๖๕ สมัยที่สอง ครั้งที่ ๓ เมื่อวันที่ ๒๘ เดือน กันยายน พ.ศ. ๒๕๖๕ จึงให้กำหนดระเบียบสภาองค์การบริหารส่วนตำบลโนนเพ็ด ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. ๒๕๖๕ ดังนี้

ข้อ ๑ ระเบียบนี้เรียกว่า “ระเบียบสภาองค์การบริหารส่วนตำบลโนนเพ็ด ว่าด้วยการดำเนินการของประชาชนในการเข้าชื่อเสนอข้อบัญญัติ ท้องถิ่น พ.ศ. ๒๕๖๕ ”

ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไป

ข้อ ๓ ในระเบียบนี้

“ข้อบัญญัติ” หมายความว่า ข้อบัญญัติท้องถิ่น

“ปลัดองค์กรปกครองส่วนท้องถิ่น” หมายความว่า ปลัดองค์การบริหารส่วนตำบลโนนเพ็ด และให้หมายความรวมถึงเจ้าหน้าที่ขององค์การบริหารส่วนตำบลโนนเพ็ด ซึ่งปลัดองค์กรปกครองส่วนท้องถิ่นสั่งให้เป็นผู้ดำเนินการแทน

“ผู้มีสิทธิเลือกตั้ง” หมายความว่า ผู้มีสิทธิเลือกตั้งตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น

“ผู้ประสานงาน” หมายความว่า บุคคลที่ได้รับมอบหมายจากผู้มีสิทธิเลือกตั้งที่ยื่นคำร้องขอ ต่อประธานสภาองค์การบริหารส่วนตำบลโนนเพ็ด ให้จัดทำร่างข้อบัญญัติท้องถิ่นหรือการเชิญชวน ผู้มีสิทธิเลือกตั้ง

ข้อ ๔ ผู้มีสิทธิเข้าชื่อเสนอข้อบัญญัติท้องถิ่นใดประสงค์จะให้องค์การบริหารส่วนตำบลโนนเพ็ด ดำเนินการจัดทำร่างข้อบัญญัติท้องถิ่นหรือดำเนินการเชิญชวนผู้มีสิทธิเลือกตั้ง ให้ร่วมเข้าชื่อเสนอร่างข้อบัญญัติท้องถิ่น หรือให้ดำเนินการทั้งสองกรณี ให้ผู้เข้าชื่อ (จำนวนไม่เกินสิบคน) ยื่นคำร้องว่าประสงค์จะให้จัดทำ ร่างข้อบัญญัติท้องถิ่นหรือเชิญชวนให้ร่วมเข้าชื่อเสนอร่างข้อบัญญัติท้องถิ่น เรื่องใดและหรือมีเนื้อหาอย่างไร โดยมีรายละเอียดเกี่ยวกับชื่อ ชื่อสกุล เลขประจำตัวประชาชน และลายมือชื่อ พร้อมทั้งมอบหมายบุคคลหนึ่งบุคคลใดเป็นผู้ประสานงานเพื่อประโยชน์ในการจัดทำร่างข้อบัญญัติแล้ว ยื่นต่อประธานสภาองค์การบริหารส่วนตำบลโนนเพ็ด ด้วยตนเองหรือส่งทางไปรษณีย์ จดหมายอิเล็กทรอนิกส์ สื่ออิเล็กทรอนิกส์ หรือระบบเทคโนโลยีสารสนเทศ ตามแบบท้ายระเบียบนี้

/ให้ประธาน ...

-๒-

ให้ประธานสภาองค์การบริหารส่วนตำบลโนนเพ็ด ตรวจสอบความถูกต้องของคำร้อง ตามวรรคหนึ่ง หากตรวจสอบแล้วเห็นว่าไม่ถูกต้อง ครบถ้วน ให้แจ้งผู้ประสานงานแก้ไขข้อบกพร่องดังกล่าวโดยเร็ว แต่หากตรวจสอบแล้วเห็นว่าถูกต้อง ครบถ้วน ให้ถือว่าวันที่ยื่นคำร้องถูกต้องครบถ้วน เป็นวันรับ คำร้องขอและให้ดำเนินการต่อไป ตามข้อ 5 และให้ประธานสภาองค์การบริหารส่วนตำบลโนนเพ็ด มอบหมายให้ปลัดองค์กรปกครองส่วนท้องถิ่นดำเนินการให้ตามความประสงค์ของผู้ยื่นคำร้อง

ข้อ ๕ ในการจัดทำร่างข้อบัญญัติท้องถิ่นให้ปลัดองค์กรปกครองส่วนท้องถิ่นจัดทำร่างข้อบัญญัติ ท้องถิ่น โดยต้องมีสาระสำคัญและเป็นไปตามแบบที่กำหนดในข้อบังคับการประชุมสภาท้องถิ่น

ปลัดองค์กรปกครองส่วนท้องถิ่นต้องจัดทำร่างข้อบัญญัติท้องถิ่นตามวรรคหนึ่งให้แล้วเสร็จ (ภายในสามสิบวัน) นับแต่วันที่ได้รับการร้องขอตามข้อ ๔ วรรคสอง หากเห็นว่าจะไม่แล้วเสร็จภายในระยะเวลา ดังกล่าวให้ปลัดองค์กรปกครองส่วนท้องถิ่นขอขยายระยะเวลาต่อประธานสภาองค์การบริหารส่วนตำบลโนนเพ็ด ซึ่งประธานสภาองค์การบริหารส่วนโนนเพ็ด อาจจะขยายให้เป็นกรณีไปก็ได้ แต่เมื่อ รวมระยะเวลาที่ขยายแล้วต้องไม่เกินเก้าสิบวัน ทั้งนี้ การจัดทำร่างข้อบัญญัติท้องถิ่นดังกล่าว ยังไม่ถือว่ามีผล เป็นการเข้าชื่อเสนอร่างข้อบัญญัติท้องถิ่น ตามกฎหมายว่าด้วยการเข้าชื่อเสนอข้อบัญญัติท้องถิ่น

ข้อ ๖ เมื่อปลัดองค์กรปกครองส่วนท้องถิ่นได้จัดทำร่างข้อบัญญัติท้องถิ่นเสร็จเรียบร้อยแล้ว ให้แจ้ง ผู้ประสานงานรับร่างข้อบัญญัติท้องถิ่นเพื่อไปดำเนินการเชิญชวนต่อไป หรือหากผู้ยื่นคำร้องประสงค์ ให้องค์การบริหารส่วนตำบลโนนเพ็ด ดำเนินการเชิญชวนผู้มีสิทธิเลือกตั้ง ให้ร่วมเข้าชื่อเสนอร่างข้อบัญญัติท้องถิ่นดังกล่าวให้ปลัดองค์กรปกครองส่วนท้องถิ่นดำเนินการตามข้อ ๗

ข้อ ๗ ให้ปลัดองค์กรปกครองส่วนท้องถิ่นจัดทำประกาศเชิญชวนผู้มีสิทธิเลือกตั้งให้ร่วมเข้าชื่อเสนอร่างข้อบัญญัติท้องถิ่นพร้อมกับแนบร่างข้อบัญญัติท้องถิ่น โดยเชิญชวนเป็นการทั่วไปผ่านทางหนังสือ ระบบเทคโนโลยีสารสนเทศ หรือทางอื่น ๆ พร้อมระบุสถานที่จัดส่งเอกสารและที่อยู่ ไปรษณีย์อิเล็กทรอนิกส์ สื่ออิเล็กทรอนิกส์ หรือระบบเทคโนโลยีอื่น

ข้อ ๘ ผู้มีสิทธิเลือกตั้งที่ประสงค์จะร่วมเข้าชื่อเสนอร่างข้อบัญญัติท้องถิ่นสามารถส่งหลักฐาน การร่วมเข้าชื่อเสนอร่างข้อบัญญัติท้องถิ่นโดยต้องมีหลักฐานแสดงชื่อ ชื่อสกุล เลขบัตรประจำตัวประชาชน ของผู้ร่วมเข้าชื่อ และข้อความที่แสดงให้เห็นว่าตนสมัครใจเข้าร่วมในการเสนอร่างข้อบัญญัติท้องถิ่น พร้อมทั้ง ลงลายมือชื่อและส่งไปยังสถานที่หรือผ่านสื่ออิเล็กทรอนิกส์ที่ผู้เชิญชวนกำหนดไว้ในหนังสือเชิญชวนหรือ สื่ออิเล็กทรอนิกส์

การส่งหลักฐานตามวรรคหนึ่ง สามารถส่งได้ด้วยตนเอง ทางไปรษณีย์ ทางไปรษณีย์อิเล็กทรอนิกส์ หรือสื่ออิเล็กทรอนิกส์อื่น

ข้อ ๙ ในกรณีที่องค์การบริหารส่วนตำบลโนนเพ็ด จัดให้มีการร่วมเข้าชื่อเสนอร่างข้อบัญญัติท้องถิ่นผ่านระบบสารสนเทศ ผู้มีสิทธิเลือกตั้งที่ประสงค์จะร่วมเข้าชื่อเสนอร่างข้อบัญญัติท้องถิ่นผ่านทางระบบสารสนเทศนั้น ให้ลงทะเบียนและยืนยันตนก่อนเข้าสู่ระบบเพื่อร่วมเข้าชื่อ เสนอร่างข้อบัญญัติท้องถิ่นโดยไม่ต้องลงลายมือชื่อ

/ข้อ ๑๐ ผู้มีสิทธิ ...

-๓-

ข้อ ๑๐ ผู้มีสิทธิเลือกตั้งที่ร่วมเข้าชื่อเสนอร่างข้อบัญญัติท้องถิ่น มีสิทธิถอนการร่วมเข้าชื่อเสนอ ร่างข้อบัญญัติท้องถิ่นได้ก่อนที่ผู้มีสิทธิเข้าชื่อจะเสนอร่างข้อบัญญัติท้องถิ่นต่อประธานสภาองค์การบริหารส่วนตำบลโนนเพ็ด

การถอนชื่อจากการเป็นผู้ร่วมเข้าชื่อเสนอร่างข้อบัญญัติท้องถิ่น ให้ทำเป็นหนังสือซึ่งมีข้อความ แสดงชื่อ ชื่อสกุล เลขประจำตัวประชาชน และข้อความที่แสดงให้เห็นว่าตนเองประสงค์จะถอนการร่วมเข้าชื่อ เสนอร่างข้อบัญญัติท้องถิ่นฉบับใด พร้อมลงลายมือชื่อ และส่งให้องค์การบริหารส่วนตำบลโนนเพ็ด ด้วยตนเองทางไปรษณีย์ ไปรษณีย์อิเล็กทรอนิกส์ หรือทางสื่ออิเล็กทรอนิกส์

การถอนชื่อจากการเป็นผู้ร่วมเข้าชื่อเสนอร่างข้อบัญญัติท้องถิ่นตามข้อ ๙ ให้เข้าสู่ระบบการเข้าชื่อเสนอร่างข้อบัญญัติท้องถิ่นทางระบบเทคโนโลยีสารสนเทศนั้น เพื่อยืนยันตัวตนทำรายการถอนชื่อ

ข้อ ๑๑ เมื่อองค์การบริหารส่วนตำบลโนนเพ็ด ได้รับและรวบรวมหลักฐานการเข้าชื่อของผู้ร่วมเข้าชื่อเสนอร่างข้อบัญญัติท้องถิ่น และมีผู้ร่วมเข้าชื่อเสนอร่างข้อบัญญัติท้องถิ่นจำนวนไม่น้อยกว่าตามที่กฎหมายว่าด้วยการเข้าชื่อเสนอข้อบัญญัติท้องถิ่นกำหนด ให้องค์การบริหารส่วนตำบลโนนเพ็ด ออกหนังสือรับรองความถูกต้อง ครบถ้วนของจำนวนผู้ร่วมเข้าชื่อเสนอร่างข้อบัญญัติท้องถิ่นให้ผู้ประสานงานเพื่อไปดำเนินการตามมาตรา ๘ แห่งพระราชบัญญัติการเข้าชื่อเสนอข้อบัญญัติท้องถิ่น พ.ศ. ๒๕๖๕ ต่อไป

ข้อ ๑๒ ให้ประธานสภาองค์การบริหารส่วนตำบลโนนเพ็ด รักษาการตามระเบียบนี้

ประกาศ ณ วันที่ - เดือน - พ.ศ. ๒๕๖๕

--

 (นายศุภฤกษ์ ซองผม)

 ประธานสภาองค์การบริหารส่วนตำบลโนนเพ็ด

**น.ส.แสงเดือน เพ็ชร์ราม** ตามที่รองปลัดนำเรียน

รองปลัด มีสมาชิสภาองค์การบริหารส่วนตำบลโนนเพ็ด มีข้อสงสัยจะสอบถามเพิ่มเติมหรือไม่ครับ

ขอมติที่ประชุม ท่านใดเห็นด้วยตามที่เสนอขอยกมือ (นับ)/ท่านใดไม่เห็นด้วยยกมือ (เลขาฯสภานับแจ้งประธาน) (ประธานถามเลขานุการสภาแล้วสรุปว่า)

**มติที่ประชุม...... เห็นด้วยคะแนนเสียงข้างมาก ออกเสียง 9 เสียง งดออกเสียง 1 เสียง**

**ระเบียบวาระที่ 6 เรื่องอื่นๆ**

นายศุภฤกษ์ ซองผม มีท่านใดมีเรื่องใดเสนอหรือไม่

ประธานสภาฯ

นายบุญเลิศ ผาคำ -ขอให้พิจารณาดำเนินการบ่อขยะหมู่ที่ 1, 10, 11 เรื่องปรับเกรดบ่อขยะของประชาชน

สมาชิกสภา หมู่ที่ 1 -เนื่องจากถนนเส้นบ้านหัวสะพานไปบ้านหนองบัวนาค ขรุขระเป็นหลุมเป็นบ่อสัญจรลำบากขอ

 พิจารณาสนับสนุนงบหลังฝนถนนดี

 -ลำห้วยเส้นบ้านหนองบัวนาค ม. 1, 10, 11 ถึงบ้านหนองโน ถนนขาดประชาชนเดือดร้อนสัญจรไป

 มาไม่สะดวก ขอให้พิจารณาดำเนินการ

นายสุบิน บุญรุ้ง -ปรับเกรดบ่อขยะของหมู่บ้าน อบต.ได้ว่าจ้างผู้รับเหมาอยู่ ม.5 กำหนดดำเนินการ 15 วัน อัตรากร

 นายก อบต. จ้างปรับเกรด เดือนละ 4,500 บาท ดำเนินงานปรับครั้งหนึ่ง จะแจ้งผู้รับเหมาดำเนินการ

 -โครงการหลังฝนถนนดีแจ้งผอ.กองช่างได้ประสานงาน อบจ.แล้ว แต่น่าจะรอคิวในการดำเนินงาน

 -โครงการลดอุบัติเหตุทางถนนพรุ่งนี้มีการประชุม ฝากจนท.ป้องกันดำเนินการโครงการเจ็ดวันอันตรายในช่างเทศกาลวันปีใหม่ กลุ่มเป้าหมายอปพร. เข้าร่วมประชุมทุกหมู่บ้าน

 -กำหนดการส่งท้ายปีเก่าต้อนรับปีใหม่กำหนด 28 ธันวาคม 2565 พบประสังสรรค์รับประทานอาหารร่วมกัน โดนมีเป้าหมายสามชิกอบต./กำนัน/ผญบ./ข้าราชการ/พนักงานร่วมกิจกรรมการจับของขัวญรางวัลพิเศษ

 -กำหนดจัดงานวันเด็กวันที่ 14 มกราคม 2566 จัดสถานที่โรงเรียนบ้านโนนเพ็ด มีผู้ใหญ่ใจดีจะมอบ

 จักรยานให้เด็ก คุณปวีณา นาป่า ให้จัดทำใบประกาศเกียรติคุณขอบคุณ

 -ขอบคุณเจ้าหน้าที่อบต.ทุกกองที่ได้ทำงานอย่างเต็มที่ได้รับใบประกาศดีเด่น 2A ขอให้ปฏิบัติหน้าที่ให้ดีขึ้นไป

 -ขอแสดงความดีใจกับนายอภิรักษ์ คำษาวงค์ เลขานุการสภาอบต.คนใหม่

นายอำนาจ เหลานาคำ -เนื่องถนนขรุขระเป็นหลุมเป็นบ่อสัญจรลำบากถนนเส้น ถนนดำไปนายายหวอง ขอให้พิจารณ

สมาชิกสภา หมู่ที่ 8 ดำเนินการหลังฝนถนนดี

 -ถนนดำไปวัดป่าบ้านหัวสะพาน มีถนนคสล.เดิมประมาณ 100 เมตร ยังไม่ถึงวัด ขอรับการสนับสนุนงบประมาณซ่อมแซม

 -สอบถามความคืบหน้าการจัดทำบัตรสมาชิกอบต.เสร็จหรือยังจำเป็นต้องใช้

 -โครงการถนนคสล.ของ ม.8 ใครคือผู้รับเหมา

นายสุบิน บุญรุ้ง -โครงการถนนคสล.ของ ม.8 เนื่องจากงบประมาณจัดสรรยังไม่เข้า ต้องรอ

นายก อบต.

นายศุภฤกษ์ ซองผม -เสนอกล้องวงจรปิดให้หมู่บ้านที่มีจุดเสี่ยง

ประธานสภาฯ -ป้ายจราจรให้กับหมู่บ้านเพื่อให้ประชาชนสัญจรไปมา

 -หลังฝนถนนดีเส้นหนองหญ้าปล้อง และเส้นนายปลาใหญ่

 -โครงการฝายกั้นน้ำม.9 น้ำน้อยขอให้ดำเนินการได้เลย

นายสุวิทย์ ปัจจัยโย -ขอให้ดำเนินการหลังฝนถนนดีเส้นถนนดำไปหนองแปน ม.5 และถนนดำไปบ้านนายสอนม.5

สมาชิกสภา หมู่ที่ 5

นายบัวภา มาเก่าน้อย -ขอให้ดำเนินการหลังฝนถนนดีถนนเส้นรอบสระหนองระเริง พร้อมวางท่อ 4 เส้น

สมาชิกสภา หมู่ที่ 6 -ขอรับการสนับสนุนท่อหลอดเหลี่ยม 2 ท่อ เส้นสระสี่เหลี่ยม

นางละมัย กสิผล -เส้นทางโค้งขอกระจกมองรถ หมู่ที่ 2 - หมู่ที่ 3 ขอให้ดำเนินการ

สมาชิกสภา หมู่ที่ 3

นายอภิรักษ์ คำษาวงค์ -ขอสอบถามการจัดทำแผนพัฒนาท้องถิ่นอบต.จะจัดทำเมื่อไร หมู่ที่ 7 มีความเดือดร้อน จึงจะจัดการ

สมาชิกสภา หมู่ที่ 7 เรื่องการกักเก็บน้ำ ขอจัดทำโครงการประตูระบายน้ำไว้เปิดปิดบรรจุในแผน

นายศุภฤกษ์ ซองผม -ติดตามการจัดทำโครงการขยะเปียก ตามโครงการของนโยบายรัฐบาล

ประธานสภาฯ -ประชาสัมพันธ์จากโรงพยาบาลส่งเสริมสุขภาพตำบลหนองช่างตาย ท่านใดประสงค์จะฉีดวัคซีนเพื่อกระตุ้นภูมิคุ้มกันโรคเชิญรับบริการได้

นายศุภฤกษ์ ซองผม มีท่านใดมีเรื่องใดเสนอหรือไม่

ประธานสภาฯ

**ที่ประชุม ไม่มี**

ปิดประชุมเวลา 11.30 น.

 ลงชื่อ ธวัชชัย อนันตสุข ผู้จดบันทึกการประชุม

( นายธวัชชัย อนันตสุข )

 ตำแหน่ง ผู้ช่วยเลขานุการสภา อบต.

ลงชื่อ จุมพิศ คุณล้าน ผู้ตรวจทานรายงานการประชุม

 ( นางจุมพิศ คุณล้าน )

 ตำแหน่ง ผู้ช่วยเลขานุการสภา อบต.

ลงชื่อ อภิรักษ์ คำษาวงค์

( นายอภิรักษ์ คำษาวงค์ )

 ตำแหน่ง เลขานุการสภา อบต. โนนเพ็ด

คณะกรรมการสภาองค์การบริหารส่วนตำบลโนนเพ็ด ได้ทำการตรวจรายงานการประชุมฉบับนี้แล้ว

 เมื่อวันที่ 27 ธันวาคม 2565 เห็นว่าถูกต้องตามความเป็นจริง

จึงลงลายมือชื่อไว้เป็นหลักฐาน

 ลงชื่อ คำสี กางนอก ประธานคณะกรรมการตรวจรายงานการประชุม

 ( นายคำสี กางนอก )

 สมาชิกสภาองค์การบริหารส่วนตำบลโนนเพ็ด หมู่ที่ 4

 ลงชื่อ สุวิทย์ ปัจจัยโย กรรมการตรวจรายงานการประชุม

 (นายสุวิทย์ ปัจจัยโย )

 สมาชิกสภาองค์การบริหารส่วนตำบลโนนเพ็ด หมู่ที่ 5

 ลงชื่อ เสถียร นามวิเศษ กรรมการตรวจรายงานการประชุม

 ( นายเสถียร นามวิเศษ )

 สมาชิกสภาองค์การบริหารส่วนตำบลโนนเพ็ด หมู่ที่ 10

 รายงานการประชุมฉบับนี้สภาองค์การบริหารส่วนตำบลโนนเพ็ด ได้รับรองแล้วตามมติที่ประชุมสภา องค์การบริหารส่วนตำบลโนนเพ็ด สมัยสามัญ สมัยแรก ครั้งที่ 1 ประจำปี พ.ศ.2566 เมื่อวันที่ 16 กุมภาพันธ์ พ.ศ.2566

 ลงชื่อ ศุภฤกษ์ ซองผม ผู้รับรองรายงานการประชุม

 ( นายศุภฤกษ์ ซองผม )

 ประธานสภาองค์การบริหารส่วนตำบลโนนเพ็ด